Narazeny Palec nohe
Dobrý deň, predvčerom my padla drevena  polica na nohu, a chirurgii my povedaly po rengene že to nieje zlomemene ale len narazene, ale potom ako som tam čakal cez dve hodiny kym ma prijaly tak mam teraz cely palec tmavočerveny po celej  ploche,a tak by som sa chcel opýtať ako dalej postupovať?
Dobrý deň.
Ďakujeme za Vašu otázku.
V prípade, že palec nie je zlomený, je potrebné tlmiť bolesť a podporiť vstrebanie prípadného opuchu. Z režimových opatrení sa odporúča nohu a predovšetkým postihnutý palec priveľmi nezaťažovať, prikladať ľadové obklady.
Na liečbu poúrazového opuchu odporúčam liek
Aescin
. Odporúčané dávkovanie je 3-krát denne 2 tablety.
Na lokálne zmiernenie bolesti je vhodnou voľbou
Diclofenac gél.
Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov, spôsobených napr. vytknutím, natiahnutím a pomliaždením. Liek sa nanáša na postihnuté miesto 3-4x denne.
V prípade, že do 7 dní nedôjde k zlepšeniu stavu, prípadne sa stav ešte zhorší, bude potrebné opätovne kontaktovať lekára.
Prajem skorú úľavu od ťažkostí.
S pozdravom
Mgr Barbora Bičanovská